An Unearthly Child
"An Unearthly Child" (Anglice; Latine fortasse 'Impubes non Terrestris'), a nomine "100,000 B.C." appellatum quoque, est primum episodium in Doctor Who, serie Britannica televisifica mythistoriae rerum futurarum. Ut quattuor partes singulis hebdomadibus a die 23 Novembris ad diem 14 Decembris 1963 primum emissum est. Ab auctore Australiano Antonio Coburn scriptum, eum Gulielmus Hartnell ut Doctor Primus, Carola Anna Ford ut Susanna Foreman, Iacoba Hill ut Barbara Wright, et Gulielmus Russell ut Ioannes Chesterton tradit. Pars prima est de inventione ab Ioanne Barbaraque Doctoris et temporo-astronavis suae, TARDIS appellata, in loco scrutorum in Londinio illius temporis. Partes reliquae per contentionem inter factiones Aetatis Lapideae bellantes accidunt quae scientiam ignem faciendi amiserunt.